હા, સારી બાબત માટે વડા પ્રધાન ચૂંટણીસુધારામાં એક પરિવર્તન તો આજે જ લાવી શકે તેમ છે. તે એ છે કે રાજકીય પક્ષોને મળતાં કોઈ પણ દાન ડિજિટલી જ સ્વીકારવાં જોઈએ. અલબત્ત, દાન આપનારે રોકડ કે ચેકથી રકમ આપવાના બદલે ડિજિટલ પેમેન્ટ દ્વારા જ રાજકીય પક્ષોને દાન આપવાનું સરકાર ઠરાવી શકે તેમ છે. સરકારનો આવો નિર્ણય કાળાં નાણાંને ડામવાની તેની નિષ્ઠાને વધુ સાબિત કરશે. એટલું જ નહીં, પ્રજા સાથે પારદર્શિતા વધવાથી પ્રજાનો સરકાર પ્રત્યેનો આદર પણ વધશે.